CELEX: 62009CN0125
Language: el
Date: 2009-04-02 00:00:00
Title: Υπόθεση C-125/09: Προσφυγή της 2ας Απριλλίου 2009 — Επιτροπή των Ευρωπαϊκών Κοινοτήτων κατά Κυπριακής Δημοκρατίας

20.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 141/31
            
         Προσφυγή της 2ας Απριλλίου 2009 — Επιτροπή των Ευρωπαϊκών Κοινοτήτων κατά Κυπριακής Δημοκρατίας
   (Υπόθεση C-125/09)
   2009/C 141/53
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: Γ. Ζαββός και A. Nijenhuis)
   
      Καθής: Κυπριακή Δημοκρατία
   
      Αιτήματα
   
   
               α)
            
            
               να αναγνωριστεί από το Δικαστήριο ότι η Κυπριακή Δημοκρατία, μη εξασφαλίζοντας τη χορήγηση δικαιωμάτων διέλευσης επί, πάνω ή κάτω από δημόσια ιδιοκτησία, εγκαίρως, αμερόληπτα και με διαφάνεια, παρέβη τις υποχρεώσεις που υπέχει δυνάμει του άρθρου 11 παράγραφος 1 της οδηγίας πλαισίου και του άρθρου 4 παράγραφος 1 της οδηγίας για αδειοδότηση
            
         
               β)
            
            
               να καταδικάσει την Κυπριακή Δημοκρατία στη δικαστική δαπάνη.
            
         
      Ισχυρισμοί και κύρια επιχειρήματα
   
   
               1.
            
            
               Από τις πληροφορίες που παρασχέθηκαν στις υπηρεσίες της Επιτροπής προκύπτει ότι ο δεύτερος παροχέας κινητής τηλεφωνίας δεν είχε τη δυνατότητα να εγκαταστήσει αποτελεσματικά το δικό του δίκτυο με σκοπό την παροχή υπηρεσιών ηλεκτρονικών επικοινωνιών ανταγωνιστικά προς τον κατεστημένο φορέα εκμετάλλευσης δικτύου, την ATHK, λόγω χρονοβόρων και ασυντόνιστων διαδικασιών στην Κύπρο.
            
         
               2.
            
            
               H Επιτροπή προσάπτει στην Κυπριακή Δημοκρατία ότι συνεπεία της συμπεριφοράς των αρμοδίων δημοσίων αρχών της Κύπρου (Δήμων ή/και Επαρχιών), ο δεύτερος παροχέας κινητής τηλεφωνίας δεν διαθέτει αυτή τη στιγμή τις οικοδομικές άδειες που απαιτούνται βάσει της εθνικής νομοθεσίας και, ως εκ τούτου, το υπάρχον δίκτυο του, που αναμένεται να ανταποκρίνεται στην αυστηρή απαίτηση για γεωγραφική κάλυψη που εγγράφεται στην άδεια του, θα μπορούσε να θεωρηθεί ότι λειτουργεί κατά παράβαση του κυπριακού δικαίου15.
            
         
               3.
            
            
               Η Επιτροπή φρονεί ότι η κατάσταση αυτή δημιουργεί ουσιαστικά μειονεκτήματα για τις δραστηριότητες του δεύτερου φορέα εκμετάλλευσης δικτύου κινητής τηλεφωνίας. Εφόσον δεν έχει ολοκληρώσει την ανάπτυξη του δικτύου του, δεν μπορεί να προσφέρει στους τελικούς χρήστες πλήρη γεωγραφική κάλυψη παρά μόνον μέσω της υπηρεσίας εθνικής περιαγωγής που διατίθεται, σε τιμές χονδρικής, από την ΑΤΗΚ. Αυτό έχει ως αποτέλεσμα να εξαρτάται αυτή τη στιγμή ο δεύτερος φορέας εκμετάλλευσης από τη χονδρική υπηρεσία εθνικής περιαγωγής της ΑΤΗΚ για το 20 % περίπου της συνολικής του κίνησης. Συνεπώς, επειδή το δικό του δίκτυο δεν παρέχει πλήρη γεωγραφική κάλυψη, ο δεύτερος φορέας εκμετάλλευσης υποχρεούται να επωμιστεί το υλικό εξωτερικό κόστος της χρήσης της χονδρικής υπηρεσίας εθνικής περιαγωγής της ΑΤΗΚ και είναι εξαρτημένος από την εν λόγω υπηρεσία.
            
         
               4.
            
            
               Κατά την άποψη της Επιτροπής, αυτή η σημαντική καθυστέρηση όσον αφορά τη χορήγηση, στον δεύτερο παροχέα κινητής τηλεφωνίας, δικαιωμάτων διέλευσης επί, πάνω ή κάτω από δημόσια ιδιοκτησία, για την εγκατάσταση ιστών και κεραιών, συνιστά παράβαση των διατάξεων του άρθρου 11 παράγραφος 1 της οδηγίας πλαισίου, η οποία προβλέπει ότι η αρμόδια αρχή θα πρέπει να ενεργεί βάσει διαφανών και προσιτών στο κοινό διαδικασιών που εφαρμόζονται χωρίς διακρίσεις και χωρίς καθυστέρηση.
            
         
               5.
            
            
               Η Κυπριακή Δημοκρατία ισχυρίζεται ότι το Διάταγμα, που επρόκειτο να εκδοθεί αμέσως μετά την ψήφιση του νομοσχεδίου, αναμενόταν να καλύπτει και άλλα σημαντικά σημεία του Κώδικα, όπως τον κανόνα των 6 εβδομάδων και, εν γένει, όλες τις διατάξεις της παραγράφου 4 του Κώδικα. Ωστόσο, το ανωτέρω αναφερόμενο Διάταγμα ουδέποτε εκδόθηκε, με αποτέλεσμα η κατάσταση να μένει ουσιαστικά η ίδια. Κατά συνέπεια, η Επιτροπή θεωρεί ότι η οδηγία πλαίσιο και η οδηγία για την αδειοδότηση επί του παρόντος δεν εφαρμόζονται ορθά στην Κύπρο όσον αφορά τη χορήγηση πολεοδομικών και οικοδομικών αδειών.
            
         
               6.
            
            
               Κατά συνέπεια, η πλήρης εφαρμογή των διατάξεων του άρθρου 4 παράγραφος 1 της οδηγίας για την αδειοδότηση και του άρθρου 11 παράγραφος 1 της οδηγίας πλαισίου δε θα εξασφαλισθεί πριν από την επίσημη εφαρμογή των επικείμενων μέτρων εφαρμογής του Κώδικα, εφόσον, ελλείψει της ολοκλήρωσης της αναγκαίας διαδικασίας, και δη της έκδοσης του Διατάγματος, δεν μπορούσε να τεθεί σε ισχύ το νέο καθεστώς οικοδομικών αδειών.